орган може да разреши определена информация за хранителната верига относно еднокопитните животни да се изпраща в кланицата по едно и също време с животните, вместо да се изпраща предварително. Поради това идентификационният документ, придружаващ еднокопитните животни за клане, следва да допълва тази информация за хранителната верига. В съответствие с точка 8 от посочения раздел III предприятията за хранителни продукти проверяват паспортите, придружаващи еднокопитните животни, за да се уверят, че животното не е изключено от клане за консумация от човека. Ако предприятията за хранителни продукти приемат животното за клане, те трябва да предоставят паспорта на официалния ветеринарен лекар.
 (31)Регламент (ЕС) 2019/6 определя животните, отглеждани за производство на храни, като се позовава на определението в член 2, буква б) от Регламент (ЕО) No 470/2009 на Европейския парламент и на Съвета
 20
 . Някои разпоредби на Регламент (ЕС) 2019/6, включително тези, определени в членове 112 и 115, се прилагат за видовете животни, считани за животни, отглеждани за производство на храни, което включва отделни животни, които не са предназначени за консумация от човека, но принадлежат към вид, който се използва законно за консумация от човека в Съюза.
 (32)Като се има предвид специфичното положение на еднокопитните животни, родени като животни от видове, отглеждани за производство на храни, но не винаги отглеждани предимно с тази цел и не във всички случаи отглеждани през целия си живот от стопанските субекти в хранителната промишленост, както е определено в член 3, подточка 3 от Регламент (ЕО) No 178/2002, е необходимо да се предвиди процедура, която да гарантира безпрепятствена връзка между проверките на уникалния доживотен идентификационен документ от съображения за опазване на общественото здраве и управлението на този уникален доживотен идентификационен документ в съответствие с настоящия регламент.
 (33)Следователно компютърната база данни, която трябва да бъде създадена от държавите членки, също е от основно значение за проверката на определена информация, посочена в уникалния доживотен идентификационен документ, преди да се вземе решение за приемане на съответното еднокопитно животно за клане за консумация от човека. Когато информацията по отношение на изключването от клане за консумация от човека в съответния раздел на уникалния доживотен идентификационен документ не съответства на информацията, записана в компютърната база данни, предимство има информацията, съдържаща се в който и да било от двата източника, въз основата на която дадено еднокопитно животно се изключва от клане за консумация от човека.
 (34)Когато идентичността на дадено еднокопитно животно не може да бъде установена със сигурност, може да се наложи то да бъде изключено от клане за консумация от човека. Поради това е необходимо да се установят правила, които позволяват документирането на изключването от клане за консумация от човека на еднокопитно животно, независимо от приложението на лекарствен продукт, прилаган в съответствие с член 112, параграф 4 от Регламент (ЕС) 2019/6.
 (35)Тъй като приложението на лекарствен продукт в съответствие с член 112, параграф 4 от Регламент (ЕС) 2019/6 продължава да бъде единствената причина за изключване на еднокопитно животно от клане за консумация от човека, освен когато такова изключване е разпоредено от компетентния орган по административни причини, вече не е необходимо да се предвижда приподписване от